88.b in 88.c člen ZDDV-1 ter vpisovanje v obračun DDV-O

Pojasnilo DURS, št. 4230-10018/2011-2, 24. 11. 2011

Davčni zavezanec prosi za pojasnilo glede vpisa popravka zneska obračunanega DDV v nova polja na obrazcu DDV-O.

V nadaljevanju pojasnjujemo:

V polje »Samoprijava/popravek« na dnu obračuna DDV se zaradi izračuna in knjiženja obresti vpisujejo samo zneski popravkov, kipovečujejo vrednost obračunanega DDV in so vključeni v tekoči obračun (pozitivne vrednosti).

V primeru popravkov napak iz preteklih davčnih obdobij, ki se jih vključi v tekoči obračun DDV (88.b člen ZDDV-1), se novih polj na vrhu obrazca DDV-O »Samoprijava« in »Vloga za predložitev po roku« ne označi. Navedeni polji se izpolnita le v primeru prve oddaje obračuna DDV po roku, torej naknadne predložitve obračuna DDV v skladu z 88. c členom ZDDV-1.